53α. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 321 της 27-31 Μαΐου 1985 (ΦΕΚ Α΄ 115) Ίδρυση Νοσοκομείου-Μαιευτηρίου στην Αθήνα. Με την Α3β/οικ.12206/17-22 Αυγ. 1988 (ΦΕΚ Β΄ 577) απόφ. Υγείας Πρόνοιας και Κοιν. Ασφαλίσεων εκδόθηκε ο Οργανισμός του Νοσοκομείου-Μαιευτηρίου που ιδρύθηκε με το Π.Δ. 321/85. Για τον Οργανισμό του ως άνω Νοσοκομείου- Μαιευτηρίου εκδόθηκε επίσης η Α3β/ οικ.1372/24-29 Ιαν. 1990 (ΦΕΚ Β΄ 47) απ. Υπ. Προεδρίας της Κυβ., Οικον. και Υγ. Πρόν. και Κοιν. Ασφαλίσεων. Με το άρθρ. 119 του Νόμ. 2071/4-15 Ιουλ. 1992, ΦΕΚ Α΄ 123, ανωτ. σελ. 96,653 ορίστηκε ότι: «Από της 19ης Ιαν. 1987 όλες οι υποχρεώσεις οιασδήποτε μορφής του Μαιευτηρίου Μαρίκα Ηλιάδη (ν.π.ι.δ.) προς το Δημόσιο, τα νομικά πρόσωπα δημόσιου ή ιδιωτικού δικαίου, οργανισμούς, τράπεζες και φυσικά πρόσωπα, οι οποίες είχαν γεννηθεί και ήταν απαιτητές την πιο πάνω ημερομηνία ή γεννήθηκαν μέχρι σήμερα ή πρόκειται να γεννηθούν στο μέλλον από έννομες σχέσεις που υπήρχαν κατά την πιο πάνω ημερομηνία, θεωρούνται και είναι υποχρεώσεις του ν.π.δ.δ. που έχει συσταθεί με το π.δ. 321/1985 (115)». Ο Οργανισμός του άνω νοσοκομείου τροποποιήθηκε από την Υ4α/3590/2-23 Μαρτ. 1995 (ΦΕΚ Β΄ 208) (διόρθ. σφαλμ. στο ΦΕΚ Β΄ 821/25-9-1995) απ. Υπ. Πρ. Κυβ., Οικονομ., Υγ. Πρόν. και Κοιν. Ασφαλίσεων.

[Source: greek_legal_code_raptarchis | Tokens: 1113]